ai4bharat/Pralekha huggingface dataset:
صحت اور خاندانی بہبود کی وزارت
ڈاکٹر ہرش وردھن نے تیسرے انڈیا ٹورزم مارٹ کی افتتاحی تقریب سے خطاب کیا
’’ہماری وسیع اور ہمہ گیر صحت طبی صنعت نے اسے دنیا کی بہترین صنعت کے ہم پلہ بنایا ہے‘‘
’’بھارت فارماسیوٹیکلس کے سب سے بڑے مینوفیکچررز میں سے ایک ہے اور پوری دنیا میں استعمال کیے جانے والے ٹیکہ کا ایک بڑا حصہ سپلائی کرتا ہے‘‘
صحت اور خاندانی فلاح و بہبود کے مرکزی وزیرڈاکٹر ہرش وردھن نے آج فیڈریشن آف ایسوسی ایشنز اِن انڈیا ٹورزم اینڈ ہاسپٹیلٹی  کے ذریعہ منعقد تیسرے انڈیا ٹورزم مارٹ کی افتتاحی تقریب کا ویڈیو کانفرنسنگ کے ذریعہ افتتاح کیا۔
اس پروگرام کا انعقاد کرنے کے لیے ایف اے آئی ٹی ایچ کو مبارکباد دیتے ہوئے، ڈاکٹر ہرش وردھن نے اس میں شریک ہونے پر خوشی کا اظہار کیا جس میں 60 ممالک سے 250 سے زیادہ وفود نے ورچوئل طریقے سے شرکت کی۔ انہوں نے یہ بھی کہا کہ ’’اس تیسرے انڈیا ٹورزم مارٹ کی اہمیت مزید بڑھ جاتی ہے کیوں کہ اس کا انعقاد ایسے وقت میں ہو رہا ہے جب دنیا وبائی مرض کے سیاہ بادلوں سے باہر نکل رہی ہے اور دنیا بھر کے ممالک صحت و سلامتی کی تمام تدابیر کو اپناتے ہوئے سفر کے تمام راستے کھولنے کی کوشش کر رہے ہیں۔‘‘
کووڈ-19 وبائی مرض کو کنٹرول کرنے کی حکومت کی کوششوں کو اجاگر کرتے ہوئے، ڈاکٹر ہرش وردھن نے کہا، ’’بھارت نے کووڈ-19 کے خلاف دنیا کا سب سے بڑا امیونائزیشن پروگرام شروع کیا ہے۔ ہم نے نہ صرف بھارت میں 8.5 ملین سے زیادہ لوگوں کو ٹیکے کی خوراک دی ہے، بلکہ ہماری مدد کے خواہش مند دیگر ممالک کو بھی ٹیکہ کی خوراکیں بھیجی ہیں۔‘‘
ہندوستان میں طبی نگہداشت کی سہولیات میں ہونے والی پیش رفت، جس نے بھارت میں طبی سیاحت میں اضافہ کیا ہے، کا ذکر کرتے ہوئے وزیر موصوف نے کہا، ’’ہندوستان ہمیشہ سے سیاحوں کی پسندیدہ منزل رہا ہے، لیکن گزشتہ چند برسوں میں، یہ طبی سیاحت کے لیے سرفہرست منزل کے طور پر بھی ابھرا ہے۔ ہماری وسیع اور ہمہ گیر صحت طبی صنعت نے اسے دنیا کی بہترین صنعت کے ہم پلہ بنایا ہے۔ ہمارا تعلیمی نظام، جو عالمی سطح کے ڈاکٹر، نرسیں اور پیرامیڈیکل اسٹاف تیار کرتا ہے، کو پوری دنیا میں مقبولیت حاصل ہو رہی ہے۔ اکثر دنیا کی فارمیسی کہا جانے والا بھارت فارماسیوٹیکلس کا سب سے بڑا مینوفیکچرر بھی ہے اور پوری دنیا میں ٹیکوں کا ایک بڑا حصہ سپلائی کرتا ہے۔ ان تمام طاقتوں اور صلاحیتوں نے بھارت کو طبی سیاحت کی ایک اہم منزل بنانے میں بڑا رول ادا کیا ہے۔‘‘
ڈاکٹر ہرش وردھن نے اپنی وزارت کے سامعین کو اس بات کی بھی یقین دہانی کرائی کہ ان کی وزارت بین الاقوامی سیاحت کے احیا میں وزارتِ سیاحت کو بھی اپنا پورا تعاون فراہم کرے گی۔
مرکزی وزیر نے اپنے خطاب کے آخر میں ایک بار پھر ایف اے آئی ٹی ایچ کو اس پروگرام کے انعقاد کے لیے مبارکباد پیش کی اور اس میں شرکت کرنے والے تمام وفود کو اپنی نیک خواہشات پیش کیں۔
کوئلے کی وزارت
کوئلے کے سکریٹری ڈاکٹر انل کمار جین نے بھارت کی 21-2020 کی کوئلہ ڈائریکٹری جاری کی
نئی دہلی،25 جنوری،2022 / کوئلے کے کنٹرولر کی تنظیم نےجو کوئلے کی وزارت کے ماتحت ایک دفتر ہے آج اپنی ایک اہم اشاعت بھارت کی 21-2020 کی کوئلہ ڈائریکٹری جاری کی ہے۔ اعداد و شمار سے متعلق یہ اشاعت کوئلے کی وزارت میں سکریٹری ڈاکٹر انل کمار جین نے دلی کے کوئلہ کنٹرولر کے دفتر میں جاری کی۔
21-2020 کی بھارت کی کوئلہ ڈائریکٹری مالی سال 21-2020 کے دوران کوئلے اور لگنائٹ کے شعبوں کی کارکردگی سے متعلق معلومات پر مشتمل ہیں۔ اس میں کوئلے کی پیداوار اور اسے روانہ کیے جانے اور اس کے ذخیروں کی درجہ بندی سے متعلق اعداد و شمار کو شامل کیا گیا ہے۔ اس اشاعت میں پچھلے کچھ برسوں کے دوران کوئلے کے ذخیرے، درآمدات و برآمدات اور اس کی قیمتوں سے متعلق معلومات فراہم کی گئی ہے۔
اس میں سبھی متعلقہ فریقوں ، پالیسی سازوں، محققین، صنعت اور اداروں سے متعلق قابل قدر اور جامع اعداد و شمار فراہم کیے گئے۔ اس ڈائریکٹری تک کوئلہ کنٹرولر کی تنظیم اور کوئلے کی وزارت کی سرکاری ویب سائٹس پر رسائی حاصل کی جاسکتی ہے۔ کوئلہ ڈائریکٹری مندرجہ ذیل لنک پر دیکھی جا سکتی ہے –
http://www.coalcontroller.gov.in/
https://coal.gov.in/
۔۔۔
ش ح ۔ اس۔ ت ح ۔
U –762
(Visitor Counter : 86
وزارت دفاع
بھارتی بحریہ نے پورٹ موریسبی پر، پیپوا نیو گنی کے وزیراعظم کا ، بحری جہاز آئی این ایس سہیادری اور آئی این ایس کولکاتا میں خیرمقدم کیا
آئی این ایس سہیادری اور آئی این ایس کولکاتا کی مشرقی آئی او آر میں تعیناتی کے موقع پر یہ اعزاز حاصل ہوا کہ انہوں نے پورٹ موریسبی میں پیپوا نیو گنی  کے وزیراعظم جناب جیمس مراپے کا خیرمقدم کیا۔ وزیراعظم کے ساتھ ان کے کابینی ارکان اور سینئر سرکاری افسران بھی تھے۔ ان سبھی شخصیتوں کا بھارتی بحریہ اور بھارت کے ہائی کمشنر جناب انباسیکر سدرامورتی نے جہاز میں سوار ہوکر مشترکہ طور پر استقبالیہ دیا۔
وزیراعظم مراپے نے اپنے خطاب میں پی این جی میں بھارتی جہازوں کا خیرمقدم کیا۔ انہوں نے وزیراعظم نریندر مودی کا شکریہ ادا کیا کہ انہوں نے 23 مئی کو پی این جی کا دورہ کیا تھا۔ انہوں نے بھارت – پی این جی تعلقات کو مستحکم بنانے میں وزیراعظم نریندر مودی کی گراں قدر کوششوں کا خاص طور پر ذکر کیا۔ دفاعی تعاون میں اضافے کی مزید ضرورت پر اظہار خیال کرتے ہوئے جناب مراپے نے بھارت کے بحری جہازوں کے مزید دوروں کی حوصلہ افزائی کی، جس سے عوام سے عوام کے درمیان رابطوں کو فروغ دینے میں مدد ملے گی۔
ایک شاندار ثقافتی شو اور بھارت کے لذیذ کھانوں کی ضیافت بھی اس استقبالیہ کا حصہ تھی، جس میں بھارتی ہائی کمیشن کے ارکان اور بھارتی برادری کے لوگوں نے شرکت کی۔
بھارتی بحریہ اس طرح کے بندرگاہوں کے دوروں کے ذریعے خطے میں سب کی سلامتی اور ترقی ’ساگر‘ کے وزیراعظم کے وژن کو حقیقت کی شکل دینے کی پابند ہے۔ ان دوروں میں پیشہ وارانہ میل جول اور سماجی تقریبات کے علاوہ بہت سی صلاحیت سازی کی سرگرمیاں بھی انجام دی گئی۔
وزیراعظم کا دفتر
وزیراعظم نے سال 23-2022 میں سیل کی ریکارڈ پیداوار کے لئے مبارکباد دی
وزیراعظم جناب نریندر مودی نے سال 23-2022 میں ہاٹ میٹل اور خام اسٹیل کی اب تک کی سب سے زیادہ پیداوار حاصل کرنے پراسٹیل اتھارٹی آف انڈیا لمیٹڈ  کی ستائش کی ہے۔
سیل نے اس سال، 194.09 لاکھ ٹن ہاٹ میٹل اور 182.89 لاکھ ٹن خام اسٹیل کی پیداوارکی، جو گذشتہ بہترین پیداوار بالترتیب 3.6 فیصد اور 5.3 فیصد سے کہیں زیادہ ہے۔
وزیر اعظم نے کہا کہ اس سے ظاہر ہوتا ہے کہ بھارت ہر شعبے میں آتم نربھرتا کی جانب مضبوط قدم بڑھا رہا ہے۔
انھوں نے اپنے ٹوئیٹ میں کہا :
’’اس شاندار کامیابی کے لئے بہت بہت مبارکباد! سیل کی اس پیداوار سے ظاہر ہوتا ہے کہ اسٹیل ہی نہیں، بلکہ ملک، ہر شعبے میں آتم نربھرتا کی جانب تیزی سے گامزن ہے۔‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے تمام شراکت داروں کے درمیان باہمی تعاون، تال میل اور رابطے کے ذریعہ لاجسٹکس لاگت کو 14-16 فیصد سے گھٹاکر 10 فیصد کرنے پر زور دیا
سڑک نقل و حمل اور شاہراہوں کے مرکزی وزیر جناب نتن گڈکری نے شراکت داروں کے درمیان باہمی تعاون، تال میل اور رابطے کے ذریعہ لاجسٹکس لاگت کو 14-16 فیصد سے گھٹاکر 10 فیصد کرنے پر زور دیاہے ۔ ’موسمیاتی اہداف: خالص صفر کے لیے تکنالوجی کا روڈمیپ‘ کے موضوع کے تحت منعقدہ پروگرام سے خطاب کرتے ہوئے انہوں نے کہا کہ لاجسٹکس لاگت میں تخفیف کرکے بڑی کفایت کی جائے گی جس کے ذریعہ برآمدات میں 50 اضافے کا ہدف حاصل کیا جا سکتا ہے جو کہ ہماری معیشت کے لیے ازحد اہم ہے۔
آلود گی کے بارے میں بات کرتے ہوئے، انہوں نے کہا کہ ہم 16 لاکھ کروڑ کے بقدر حجری ایندھن درآمد کر رہے ہیں جس سے کافی آلودگی پیدا ہو رہی ہے۔ انہوں نے کہا کہ سفر میں خرچ ہونے والے وقت میں تخفیف لانے کے لیے 27 سبز ایکسپریس شاہراہیں تیار کرنے کا فیصلہ لیا گیا ہے اور ماہ دسمبر کے آخر تک کچھ نئی شاہراہیں تیار ہو جائیں گی جن پر دہلی سے چنڈی گڑھ کے درمیان سفر میں ڈھائی گھنٹے صرف ہوں گے ، دہلی سے امرتسر تک سفر میں 4 گھنٹے، دہلی سے کٹرا تک سفر میں 6 گھنٹے، دہلی سے سری نگر تک سفر میں 8 گھنٹے اور دہلی سے ممبئی تک سفر میں 12 گھنٹے ، دہلی سے جے پور تک سفر میں 2 گھنٹے اور چنئی سے بنگلور تک سفر میں بھی 2 گھنٹے صرف ہوں گے۔ وزیر موصوف نے کہا کہ بھارت کو پانچ کھرب ڈالر کے بقدر کی معیشت بنانے کے وزیر اعظم کے خواب کی تکمیل میں تکنالوجی، اختراع اور تحقیق ازحد اہمیت کی حامل ہیں۔
اے آئی ایم اے کے 49ویں نیشنل مینجمنٹ کنوینشن – ’ایڈوانٹیج انڈیا: تھرائیوِنگ ان دی نیو ورلڈ آرڈر‘ سے خطاب کرتے ہوئے، جناب نتن گڈکری نے کہا کہ پبلک ٹرانسپورٹ کی حوصلہ افزائی کی جانی چاہئے جس کے لیے مرکز اور ریاستیں ایک ٹیم کے طورپر مل جل کر کام کر رہی ہیں۔ انہوں نے کہا کہ انجینئروں کی نوجوان اور باصلاحیت افرادی قوت، ہنرمند افرادی قوت اور کم لاگت والی مزدوری کے ساتھ بھارت ایک بڑی گھریلو منڈی کا حامل ملک ہے۔ انہوں نے توانائی اور بجلی کے شعبہ میں زرعی تنوع اور بایو ایتھنول، ایل این جی اور بایو سی این جی جیسے متبادل ایندھنوں کے استعمال پر زور دیا۔ وزیر موصوف نے کہا کہ اخلاقیات، معیشت، ماحولیات سماج کے تین ازحد اہم ستون ہیں۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 97.65کروڑ سے زیادہ ٹیکے لگائے جاچکے ہیں
سردست صحت یابی کی شرح 98.10 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹوں کے دوران 14,146 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ 220 دنوں میں کم ترین ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے 114 دنوں سے 3 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 41,20,772 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 97.65 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 96,46,485 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,75,835
|
|
دوسری خوراک
|
|
90,75,869
|
|
صف اول کے صحت کارکنان
|
|
پہلی خوراک
|
|
1,83,61,737
|
|
دوسری خوراک
|
|
1,55,14,198
|
|
18 سال سے 44 سال تک کی عمر کے افراد
|
|
پہلی خوراک
|
|
39,26,91,878
|
|
دوسری خوراک
|
|
11,02,63,827
|
|
45 سال سے 59 سال تک کی عمر کے افراد
|
|
پہلی خوراک
|
|
16,76,26,429
|
|
دوسری خوراک
|
|
5,58,84,392
|
|
60 سال سے زیادہ عمر کے افراد
|
|
پہلی خوراک
|
|
10,56,78,041
|
|
دوسری خوراک
|
|
6,11,17,334
|
|
میزان
|
|
97,65,89,540
گزشتہ24 گھنٹوں کے دوران 19,788 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,34,19,749 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.10 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 112 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 14146 نئے معاملات درج کئے گئے۔یہ گزشتہ 229 دن میں درج ہونے والے نئے کیسوں کی سب سے کم تعداد ہے۔
اس وقت زیر علاج مریضوں کی کل تعداد2لاکھ کے نشان سے نیچے آکر 1,95,846 ہوگئی ہےجو کہ ملک کے کل متاثرہ معاملوں کا 0.57 فیصد ہے۔ جو کہ گزشتہ 220 دن کے دوران مریضوں کی سب سے کم تعداد ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 11,00,123 ٹیسٹ کئے گئے۔ہندوستان میں اب تک مجموعی طور پر 59.09 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.42 فیصد رہی۔جو کہ اس وقت گزشتہ 114دنوں سے لگاتار 3 فیصد سے بھی کم پر قائم ہے۔یومیہ مثبت معاملات کی شرح اس وقت 1.29 فیصد ہے۔ یومیہ مثبت معاملات کی شرح لگاتار 48 دنوں سے 3 فیصد سے نیچے رہی ہے اور لگاتار 131 دنوں سے 5 فیصد سے نیچے رہی ہے۔
وزارت دفاع
وزارت دفاع نے عوامی شکایات کے پیش گویانہ تجزیہ کے لئے آئی آئی ٹی کارنپور اور اے آر پی جی کے محکمے کے ساتھ سہ فریقی مفاہمت نامے پر دستخط کئے
نئی دہلی، 4 اگست 2020، آج وزارت دفاع کے محکمہ دفاع ، انتظامی اصلاحات اور عوامی شکایات کے محکمے  نے رکشا منتری جناب راج ناتھ سنگھ اور شمال مشرقی خطے کی ترقی کی وزارت کے وزیر مملکت ، وزیراعظم کے دفتر ، عملے، عوامی شکایات اور پنشن، ایٹمی توانائی کے محکمے،خلا کے محکمے کے وزیر مملکت ڈاکٹر جتیندر سنگھ کی موجودگی میں ایک سہ فریقی مفاہمت نامے پر دستخط کئے گئے۔ دونوں وزرا نے مفاہمت نامے پر دستخط کئے جانے کے سلسلے میں اطمینان کا اظہار کیا ہے۔
اس مفاہمت نامے کے مطابق آئی آئی ٹی کانپور کو وزارت دفاع سے متعلق ویب پر مبنی عوامی شکایات کے حل اور مانیٹرنگ کے سینٹرلائز سسٹم  پر موصول ہونے والی عوامی شکایات کا تحقیقی اور پیش گویانہ تجزیہ کرنے کے لئے مصنوعی ذہانت  اور مشین لرننگ  تکنیک تیار کرنی ہے۔ ویب پر مبنی سی جی پی آر اے ایم ایس پورٹل پر ڈاٹا کی تحویل اور عوامی شکایات پر پالیسی پہل کے بارے میں ڈی اے آر پی جی حکومت ہند نوڈل محکمہ ہے جو کہ آئی آئی ٹی کانپور کو تجزیئے کی سہولت فراہم کرانے کے لئے وزارت دفاع سے متعلق عوامی شکایات پر ڈاٹا ڈمپ فراہم کرائے گا۔
اس پروجیکٹ سے وزارت دفاع کو شکایات کی وجہ اور نوعیت شناخت کرنے میں مدد ملنے اور جہاں کہیں ضرورت ہو منظم تبدیلی لانے اور پالیسی مداخلت کی توقع ہے ۔
۔۔۔۔۔۔۔۔۔۔۔
م ن۔ ا گ۔ن ا۔
U- 4315
(Visitor Counter : 157
وزیراعظم کا دفتر
جودھ پور، راجستھان میں المناک سلنڈر حادثے کے بعد، وزیر اعظم نے پی ایم این آر ایف کی طرف سے امدادی رقم کا اعلان کیا
وزیر اعظم جناب نریندر مودی نے، پی ایم این آر ایف کی طرف سے راجستھان کے جودھ پور میں المناک سلنڈر حادثے میں، ہر مرنے والے کے لواحقین کو 2 لاکھ روپے اور زخمی ہونے والے شخص کے لئے 50 ہزار روپے کے امدادی رقم کا اعلان کیا ہے۔
وزیر اعظم کے دفتر نے ٹویٹ کیا؛
"وزیر اعظم نریندر مودی نے پی ایم این آر ایف کی طرف سے راجستھان کے جودھ پور میں المناک سلنڈر حادثے میں، ہر مرنے والے کے لواحقین کو 2 لاکھ روپے کے امدادی رقم کا اعلان کیا ہے اور زخمی ہونے والے شخص کو 50 ہزار روپے دیئے جائیں گے ۔"
۰۰۰۰۰۰۰۰

U-326
(
وزارت خزانہ
ایشیائی بنیادی ڈھانچہ سرمایہ کاری بینک  کی تیسری سالانہ میٹنگ اس امید افزا عہدبندگی کے ساتھ اختتام پذیر ہوئی کہ بینک اپنے قرض دینے کی صلاحیت کا استعمال خوش حالی کے فروغ اور خطے کی سلامتی کے لئے کرے گا
بھارت عالم کاری میں یقین رکھتا ہے اور اس نے اپنی معیشت کو ہر شعبے میں میک اِن انڈیا کے توسط سے مینوفیکچرنگ پر زور دیتے ہوئے وا کردیا ہے، تحفظاتی طریقۂ کار ترک کیا ہے: نیتی آیوگ کے سی ای او
نئی دہلی، 27/جون۔ ایشیائی بنیادی ترقیاتی ڈھانچہ جاتی بینک  کی تیسری سالانہ میٹنگ کل ممبئی میں اس امیدافزا عہد بندگی کے ساتھ اختتام پذیر ہوئی کہ بینک اس خطے میں اپنی کنیکٹیوٹی بڑھائے گا اور اس کے نتیجے میں خطے کے باشندوں کو اپنے مضمرات بروئے کار لانے کا موقع ملے گا اور وہ خوش حالی اور اقتصادی سلامتی سے ہمکنار ہوسکیں گے۔
دن کے دوران پینل تبادلہ خیالات میں شرکت کرتے ہوئے نیتی آیوگ کے سی ای او یعنی چیف ایگزیکٹیو آفیسر جناب امیتابھ کانت نے میک اِن انڈیا کی جانب اشارہ کرتے ہوئے کہا کہ اس کے تحت بھارت میں تحفظات سے دامن بچاتے ہوئے مینوفیکچرنگ کے پہلو پر زور دیا جارہا ہے۔ بھارت عالم کاری میں یقین رکھنے والا ملک ہے اور اس نے اپنی معیشت کے ہر ایک شعبے کو عالم کاری کے لئے کھول دیا ہے، جس کے نتیجے میں بھارت غیرملکی سرمایہ کاری متوجہ کرنے کے معاملے میں گزشتہ تین برسوں کے دوران سرفہرست ملک رہا ہے۔
اس سے قبل وزیراعظم جناب نریندر مودی نے اس امر پر زور دیا کہ اے آئی آئی بی کے ساتھ بھارت کی وابستگی کو مزید مضبوط کیا جانا چاہئے۔ وزیراعظم نے اپنی تقریر میں ایشیائی بنیادی ڈھانچہ سرمایہ کاری بینک  کو تلقین کی کہ وہ اپنی قرض فراہم کرنے کی موجودہ صلاحیت کو 2020 تک بڑھاکر موجودہ 40 ملین امریکی ڈالر سے 100 ملین امریکی ڈالر تک پہنچائے اور 2025 تک ایسا ضرور کرلے۔ فی الحال قرض فراہم کرنے کی یہ صلاحیت محض 4 ملین امریکی ڈالر ہے۔
ایشیائی خطے کی بنیادی ڈھانچہ ضروریات کی وضاحت کرتے ہوئے اے آئی آئی بی کے صدر جناب جن لنکن نے کہا کہ اب سے لے کر 2030 کے دوران بنیادی ڈھانچے میں ایشیا کی سرمایہ کاری کو ہر سال 2 کھرب امریکی ڈالر یا موٹے طور پر ماضی کی سرمایہ کاری کے مقابلے میں 3گنا لحاظ سے آگے بڑھنا چاہئے۔
مختصراً اے آئی آئی بی کا قیام ایک مضبوط کارپوریٹ کلچر کے طور پر عمل میں آیا ہے، جس کا مقصد بدعنوانی اور ہر طرح کی دقتوں سے پاک صاف ستھرے اور سرسبز و شاداب اقدار والے ادارے کے طور پر سرمایہ کاری کی سہولت فراہم کرنا ہے۔
اے آئی آئی بی کی تیسری سالانہ میٹنگ میں 86 رکن ممالک کے 3 ہزار سے زائد مندوبین نے شرکت کی۔ اس میٹنگ میں متعدد دیگر شانہ بشانہ اجلاسات کا بھی اہتمام کیا گیا، جن میں ماحولیات نسبتاً کم مقدار میں کاربن ڈائی آکسائڈ گیس کے اخراج، ریلوے نیٹ ورک کے توسط سے متعدد دیگر پہلوؤں سمیت سرحد کے پار کنیکٹیوٹی میں اضافہ جیسے موضوعات شامل تھے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ م ر
UN-3307
(Visitor Counter : 34
اسٹیل کی وزارت
سیل نے خام لوہے کی پیداوار کی مقدارمیں سے 25فیصد مقدارمقامی طورپرفروخت کرنے کی اجازت دے دی ہے
جناب دھرمیندرپردھان نے ہندوستان کی فولاد کی صنعت کے لئے خام میٹریل کے تحفظ کو یقینی بنانے کی سمت اسے ایک اہم قدم بتایا
نئی دہلی ،17ستمبر :کان کنی کی وزارت نے سیل کو اس بات کی اجازت دے دی ہے کہ وہ پچھلے سال میں خام لوہے کی کل پیداوارکا زیادہ سے زیادہ 25فیصد مقدار ایک سال کے عرصے میں مقامی طورپرفروخت کرسکتی ہے ۔ اس کے لئے متعلقہ ریاستی سرکاروں سے منظوری لینی ہوگی ۔ جہاں کان کنی کے ذخائرواقع ہیں ۔واجب طریقہ کارکے بعد ہی متعلقہ ریاستی سرکاروں سے کلیئرنس لینی ہوگی یہ دوسال کی مدت کے لئے قانونی طورپرجائزہے ۔ اس سے اشارہ ملتاہے کہ جھارکھنڈ، اڈیشہ اورچھتیس گڑھ کی ریاستوں میں واقع مختلف کانوں میں پیداہونے والے تقریبا 7ملین ٹن خام لوہے کو متعلقہ ریاستی سرکاروں کی طرف سے ضروری کلیئرنس حاصل کرنے کے بعد سیل گھریلومارکیٹ میں مقامی طورپر فروخت کرسکتی ہے ۔ اس سے نہ صرف سیل کی اپنی ضرورت پوری ہوگی، بلکہ خام لوہے کی گھریلوضرورت میں کمی کو جزوی طورپرپوراکرسکے گی ۔کان کنی کی وزارت کے حکم پر پیٹرولیم اورقدتی گیس اوراسٹیل کے وزیر جناب دھرمیندرپردھان سرگرمی سے عمل درآمد کررہے ہیں ۔
کان کنی کی وزارت کی جانب سے جاری کئے گئے ایک اور الگ حکم میں سیل کو اس بات کی بھی اجازت دی گئی ہے کہ وہ سیل کاکم گریڈکا 70 ملین ٹن تیارشدہ اورخام لوہے کا پرانااسٹاک ٹھکانہ لگادے ۔ ان ریاستوں سے ضروری اجازت لینی ہوگی جہاں لوہے کی کانیں واقع ہیں  ۔ یہ ماحولیات کے تحفظ کے لئے ایک اچھاقدم ہے ۔
یہاں یہ بات بتاناضروری ہے کہ معدنیات اورکان کنی  قانون 1957کی دفعہ 8اے کی شق کے مطابق خام لوہے کی 31 کام کرنے والی کانوں کا پٹہ 31مارچ ، 2020 کو ختم ہورہاہے ۔ اس تاریخ کے ختم ہونے کے بعد توقع ہے کہ مارکیٹ میں 60ملین ٹن خام لوہے کی کمی واقع ہوگی ۔
پیٹرولیم اورقدرتی گیس اوراسٹیل کے وزیر جناب دھرمیندرپردھان نے اس اقدام کی تعریف کرتے ہوئے کہاکہ ہندوستانی اسٹیل کی صنعت کے لئے خام میٹریل کے تحفظ کو یقینی بنانا ہمارے ایجنڈے میں سرفہرست ہے ۔انھوں نے کہاکہ ہماری حکومت نے اس سمت میں بہت سے اقدامات کئے ہیں اور اس سمت میں کان کنی کی وزارت کی طرف سے منظورکئے گئے احکامات ایک اہم قدم ہے ۔
وزیراعظم کا دفتر
وزیر اعظم نے گورو نانک دیو جی کے پرکاش پرب کے موقع پر عوام کو مبارکباد دی
نئی دہلی، 19 نومبر 2021:
وزیر اعظم جناب نریندر مودی نے شری گورو نانک دیو جی کے پرکاش پرب کے موقع پر عوام کو مبارکباد دی۔ شری گورونانک دیو جی کے پرکاش پرب کے خصوصی موقع پر جناب مودی نے ان کے پاکیزہ خیالات ور عظیم نظریات کو یاد کیا۔
ایک ٹوئیٹ میں وزیر اعظم نے کہا؛
’’شری گورو نانک دیو جی کے پرکاش پرب کے خصوصی موقع پر، میں ان کے پاکیزہ خیالات اور عظیم نظریات کو یاد کرتا ہوں۔ایک سچے، ہمدرد اور مبنی بر شمولیت سماج کے ان کے نظریہ سے ہمیں ترغیب حاصل ہوتی ہے۔ شری گورونانک دیو جی نے دوسروں کی خدمت پر زور دیا تھا، اس سے بھی ہماری بہت حوصلہ افزائی ہوتی ہے۔‘‘
امور صارفین، خوراک اور عوامی تقسیم کی وزارت
مرکز ملک میں خوردنی اناج کی ذخیرہ اندوزی کی جدیدکاری کے لیے قدم آگے بڑھا رہا ہے
ہب اینڈ اسپوک ماڈل کے تحت ڈی بی ایف او ٹی ٹینڈر کی تکنیکی نیلامیوں کے لیے اترپردیش، بہار، راجستھان، پنجاب، مہاراشٹر اور مدھیہ پردیش میں 14 مقامات پر مشتمل 4 بنڈلوں کے لیے 38 بولیاں موصول ہوئی ہیں
15 ممکنہ پارٹیوں نے اپنی دلچسپی کا اظہار کیا ہے اور اپنی بولیاں درج کرائی ہیں
مرکز نے ملک بھر کے 249 مقامات پر ہب اینڈ اسپوک ماڈل کےتحت 111.125 ایل ایم ٹی صلاحیت کے حامل گودام تیار کرنے کی تجویز پیش کی ہے
ہب اینڈ اسپوک ماڈل نقل و حمل کا ایک ایسا نظام ہے جو سڑکوں کے نیٹ ورک کو آسان بناتا ہے اور طویل فاصلے کے سفر کے لیے ’’اسپوک‘‘ نامی دور دراز کے مقامات سے’’ہب‘‘ نامی مرکزی مقام تک نقل و حمل اثاثہ جات کو منظم کرتا ہے
خوراک اور عوامی نظام تقسیم کے محکمے کو ہب اینڈ اسپوک ماڈل کے تحت ڈیزائن تیار کرنے، تشکیل دینے، سرمایہ فراہمی، اپنانے اور چلانے  سے متعلق ٹینڈر کی تکنیکی نیلامی کے لیے زبردست ردعمل حاصل ہوا ہے۔ ملک میں خوردنی اناج کی ذخیرہ اندوزی کے بنیادی ڈھانچے کی جدیدکاری کو مدنظر رکھتے ہوئے، ملک میں اناج کے گوداموں کی ترقی کے ایک نئے ماڈل یعنی عوامی نجی شراکت داری  موڈ میں ہب اینڈ اسپوک ماڈل کی تجویز پیش کی گئی ہے۔
اترپردیش، بہار، راجستھان، پنجاب، مہاراشٹر اور مدھیہ پردیش میں 14 مقامات پر مشتمل 4 بنڈلوں کے لیے مجموعی طور پر 38 بولیاں موصول ہوئی ہیں۔ کُل 15 ممکنہ پارٹیوں نے اپنی دلچسپی کا اظہار کیا ہے اور اپنی بولیاں درج کرائی ہیں۔ تکنیکی تجزیے کی تکمیل 3 سے 4 ہفتوں کے دوران متوقع ہے۔
ہب اینڈ اسپوک ماڈل نقل و حمل کا ایک ایسا نظام ہے جو سڑکوں کے نیٹ ورک کو آسان بناتا ہے اور طویل فاصلے کے سفر کے لیے ’’اسپوک‘‘ نامی دور دراز کے مقامات سے’’ہب‘‘ نامی مرکزی مقام تک نقل و حمل اثاثہ جات کو منظم کرتا ہے ۔ ہبس ریلوے ٹریک اور کنٹینر ڈپو سہولتوں کے حامل ہوتے ہیں جبکہ اسپوک سے ہب تک نقل و حمل سڑک کے راستے سے اور ہب سے ہب تک نقل و حمل ریل کے ذریعہ انجام دیا جاتا ہے۔ یہ ماڈل ریلوے سائڈنگ کی اثرانگیزی کو بروئے کار لاتے ہوئے بڑی مقدار میں ذخیرہ اندوزی اور نقل و حرکت کے توسط سے مؤثر لاگت کو فروغ دیتا ہے، نقل و حمل کی لاگت اور وقت کو کم کرتا ہے، آپریشن سے متعلق پیچیدگیوں کو سہل بناتا ہے اور ملک میں اقتصادی ترقی، بنیادی ڈھانچہ ترقی اور روزگار کے مواقع پیدا کرنے میں بھی مدد فراہم کرتا ہے۔ اس کے علاوہ، گودام کو ذیلی منڈی احاطہ قرار دیا گیا ہے جس سے کاشتکاروں کے لیے حصولیابی میں آسانی پیداہوتی ہے اور لاجسٹکس لاگت میں تخفیف واقع ہوتی ہے۔
ہب اینڈ اسپوک ماڈل کے تحت، محکمہ نے نفاذکاری ایجنسی یعنی فوڈ کارپوریشن آف انڈیا  کے توسط سے ، ڈیزائن تیار کرنے، تشکیل دینے، سرمایہ فراہمی، اپنانے اور منتقلی   اور ڈیزائن تیار کرنے، تشکیل دینے، سرمایہ فراہمی، اپنانے اور چلانے   سے متعلق موڈ کے تحت ملک بھر کے 249 مقامات پر ہب اینڈ اسپوک ماڈل کے گوداموں کی صلاحیت میں 111.125 ایل ایم ٹی کے بقدر اضافہ کرنے کی تجویز پیش کی ہے۔
26 اپریل 2022 کو ڈی بی ایف او ٹی موڈ کے تحت 14 مقامات  پر گوداموں کی تعمیر اور 21 جون 2022 کو ڈی بی ایف او او موڈ کے تحت 66 مقامات  پر گوداموں کی تعمیر کے لیے ٹینڈرس طلب کیے گئے ہیں۔
صدر جمہوریہ کا سکریٹریٹ
صدر جمہوریہ ہند نے رکشا بندھن کے موقع پر مبارکباد پیش کی
نئی دہلی، 2 اگست 2020، صدر جمہوریہ ہند جناب رام ناتھ کووند نے رکشا بندھن کے موقع پر اپنے پیغام میں کہا ہے:
‘‘رکشا بندھن کے مبارک موقع پر، میں اپنے تمام ہم وطنوں کو دلی مبارکباد اور نیک خواہشات پیش کرتا ہوں۔
راکھی محبت، شفقت اور اعتماد کا پاک دھاگہ ہے، جو بہنیں اپنے بھائیوں کی کلائی پر باندھتی ہیں۔ یہ ایک منفرد تہوار ہے جو خواتین کے مفاد کے تحفظ اور ان کی خوشحالی کے لئے کام کرنے کی ہماری خواہش کو تقویت پہنچاتا ہے۔
اس دن ، آیئے ہم سب خواتین کے احترام اوروقار کے لئے کھڑے ہونے کا عہد کریں، تاکہ وہ ملک اور معاشرے کے لئے بہترین تعاون کرسکیں’’۔
Click here to read President's Message in Hindi
۔۔۔۔۔۔۔۔۔۔۔
م ن۔ ا گ۔ن ا۔
U-4296
(Visitor Counter : 172
وزیراعظم کا دفتر
وزیر اعظم نے منتقل کیے گئے چیتوں میں سے ایک چیتے سے چاربچوں کی پیدائش پر مسرت کا اظہار کیا
وزیر اعظم جناب نریندر مودی نے 17 ستمبر 2022 کو نقل مکانی کرکے بھارت لائے گئے چیتوں میں سے ایک چیتے سے چار بچوں کی پیدائش پر مسرت کا اظہار کیا ہے۔
ماحولیات، جنگلات اور موسمیاتی تبدیلی کے مرکزی وزیر جناب بھوپندر یادو کے ذریعہ کیا گیا ایک ٹوئیٹ ساجھا کرتے ہوئے، وزیر اعظم نے ٹوئیٹ کیا:
’’شاندار خبر۔‘‘
وزیراعظم کا دفتر
وزیراعظم نے صحت اورطبی تحقیق کے بارے میں بجٹ کے بعد کے ایک ویبنار سے خطاب کیا
‘‘ہم نے دنیا کے سامنے –ایک کرۂ ارض ایک صحت کا وژن پیش کیاہے ۔ اس میں سبھی مخلوقات ، بنی نوع انسان ، جانوروں اور نباتات کے لئے مجموعی حفظان صحت شامل ہے ’’
‘‘سبھی کے لئے طبی علاج کو کفایتی بنانا ہماری حکومت کی اعلیٰ ترین ترجیح رہی ہے ’’
‘‘آیوش مان بھارت اور جن اوشدھی اسکیموں کی بدولت غریب اورمتوسط طبقات کے مریضوں کی ایک لاکھ کروڑروپے سے زیادہ کی بچت ہوئی ہے ’’
‘‘پی ایم –آیوشمان بھارت ہیلتھ انفراسٹرکچر مشن سے نہ صرف نئے اسپتالوں میں اضافہ ہورہاہے بلکہ صحت سے متعلق ایک نیا اورمکمل ایکونظام بھی تیارہورہاہے ’’
‘‘حفظان صحت کے شعبے میں ٹکنالوجی پرتوجہ مرکوز کرنا صنعت کاروں کے لئے ایک بہت بڑا موقع ہے اور اس سے سبھی کے لئے حفظا ن صحت سے متعلق ہماری کوششوں کو تقویت فراہم ہوگی ’’
‘‘آج ادویہ سازی کے شعبے کا مارکیٹ سائز 4لاکھ کروڑروپے ہے اوریہ نجی شعبے اور علم ودانش کے اداروں کے ساتھ مناسب تال میل کے ساتھ 10لاکھ کروڑروپے کے بقدر ہوسکتاہے ’’
وزیراعظم جناب نریندرمودی نے ‘‘صحت اورطبی تحقیق ’’ کے موضوع پر بجٹ کے بعد کے ایک ویبنارسے خطاب کیا۔ یہ حکومت کی جانب سے منعقد کئے جانے والے بجٹ کے بعد کے 12ویبنارس کے سلسلے کا 9واں ویبنارہے ، تاکہ مرکزی بجٹ 2023میں اعلان کردہ پہل قدمیوں کے موثرنفاذ کی غرض سے خیالات اور تجاویز طلب کی جاسکے ۔
اجتماع سے خطاب کرتے ہوئے ، وزیراعظم نے کہاکہ حفظان صحت کو کووڈعالمی وباء سے پہلے اوراس کے بعد کے نظام کے لحاظ سے دیکھاجاسکتاہے ۔ انھوں نے کہاکہ عالمی وباء نے خوشحال ملکوں کا بھی امتحان لے لیاہے ۔ انھوں نے کہاکہ اس وبائی مرض نے عالمی توجہ کو صحت پرمرتکز کیا، جبکہ بھارت نے ایک قدم آگے بڑھ کر خیروعافیت اورچاق وچوبندرہنے پر توجہ مرکوز کی ۔‘‘یہی وجہ ہے کہ ہم نے دنیا کے سامنے –ایک کرۂ ارض ، ایک صحت کا وژن پیش کیا۔ اس میں سبھی مخلوقات -بنی نوع انسان ، جانوراورنباتات کے لئے مجموعی حفظان صحت شامل ہے ۔’’وزیراعظم نے عالمی وباء کے دوران